CELEX: 32014R0456
Language: hu
Date: 2014-04-29 00:00:00
Title: A Bizottság 456/2014/EU végrehajtási rendelete ( 2014. április 29. ) egyes áruk Kombinált Nómenklatúra szerinti besorolásáról

6.5.2014   
            
            
               HU
            
            
               Az Európai Unió Hivatalos Lapja
            
            
               L 133/33
            
         A BIZOTTSÁG 456/2014/EU VÉGREHAJTÁSI RENDELETE
   (2014. április 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Két távirányítású kapcsolót és egy távirányítót tartalmazó, csomagban lévő termék (ún. „rádiós távirányítós foglalatkészlet”).
                  Mindkét távirányítású kapcsoló egyedi háza egy dugaszból, egy foglalatból, egy tanító gombból, egy kapcsolóból és egy rádió-vevőkészülékből áll, 230 V feszültségre és legfeljebb 10 A áramerősségre tervezve.
                  A tanító gomb a kapcsoló és a távirányító közötti azonosításra szolgál. Kézi kapcsolóként is használható.
                  A távirányító 433,05–434,79 MHz átviteli frekvenciatartományban működik, körülbelül 30 méteres hatósugárban, és mindkét kapcsolót egymástól függetlenül vezérli.
                  A termék foglalatokhoz csatlakoztatott berendezések távirányítóval történő be- és kikapcsolására szolgál.
               
               
                  8536 50 80
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8536, a 8536 50 és a 8536 50 80 KN-kódok szövege határozza meg.
                  A távirányító a kapcsolókat egymástól függetlenül vezérli. Következésképpen a termék a XVI. áruosztályhoz tartozó Megjegyzések 4. pontja értelmében nem tekinthető funkcionális egységnek, mivel az önálló részek nem világosan meghatározott feladat elvégzésére szolgálnak.
                  Objektív jellemzői alapján a termék foglalatokhoz csatlakoztatott berendezések távirányítóval történő be- és kikapcsolására szolgál. A 8526 vámtarifaszám alá rádiós távirányító készülékként történő besorolása ezért kizárt.
                  Mivel a termék távirányítású kapcsolóként használatos, a dugasz és a foglalat a működéséhez szükséges alapvető alkotórészeknek tekintendők. Következésképpen a 8536 69 90 alszám alá dugaszként és foglalatként történő besorolása kizárt.
                  A terméket ezért 60 V-t meghaladó feszültségre való más kapcsolóként, a 8536 50 80 KN-kód alá kell besorolni.